Legal Document

Category: 1417

Text:
14. ΠΡΟΕΔΡΙΚΟ ΔΙΑΤΑΓΜΑ. υπ’αριθ.181 της 30 Ιουν./27 Ιουλ. 2000 (ΦΕΚ Α’ 172) Παράταση της προθεσμίας του άρθρ. 20 παρ. 1 του Νόμ. 1091/1980 «περί διοικήσεως και διαχειρίσεως των Βακουφίων της Μουσουλμανικής Μειονότητας εις την Δυτική Θράκη και των περιουσιών αυτών». Άρθρ.1-1. Η προθεσμία που ορίζεται στην παρ.1 του άρθρ.20 του νόμ.1091/1980 παρατείνεται από τη λήξη  της και για ένα έτος από τη δημοσίευση του παρόντος διατάγματος. 2.(Παρατίθεται ως σχόλιο κάτω από την παρ.1 άρθρ.20  Νόμ. 1091/1980, ανωτ. αριθ.8) Άρθρ.2-Η ισχύς των διατάξεων του άρθρ.5 του Νόμ.1091/1980 αρχίζει από την εκπνοή της προθεσμίας του προηγούμενου άρθρ., δηλαδή από της παρελεύσεως ενός έτους από τη δημοσίευση του παρόντος διατάγματος. Άρθρ.3-Για την ευρυθμότερη λειτουργία των Βακουφίων κατά την ως άνω ετήσια προθεσμία, ο Γενικός Γραμματεύς της Περιφερείας, όπου τούτο είναι αναγκαίο, συνιστά Διαχειριστικές Επιτροπές Μουσουλμανικής Περιουσίας ή διορίζει τυχόν ελλείποντα μέλη αυτών, κατόπιν γνωμοδοτήσεως του αρμοδίου Μουφτή.